Diari Oficial de la Generalitat Valenciana


Sumari del DOGV 8214, del 17-01-2018 (2017/11293)

RESOLUCIÓ de 19 de desembre de 2017, de la Presidència de la Generalitat, per la qual s'aprova la bandera del municipi de Cullera.
----------------------------------------------------------------------------------------------------------------------------------

### Dades del document

Número de DOGV
:   8214

Data del DOGV
:   17-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11791


Data del document
:   19-12-2017

Organisme emissor
:   Presidència de la Generalitat

Tipus de document
:   Resolució

Descriptors 

:   * Cullera

RESOLUCIÓ de 19 de desembre de 2017, de la Presidència de la Generalitat, per la qual s'aprova la bandera del municipi de Cullera. [2017/11098]  
El municipi de Cullera (València), en les sessions del Ple de l'Ajuntament de dates 27 de juny i 26 de setembre de 2017, va adoptar l'acord d'aprovació de la bandera municipal perquè el represente i simbolitze, atenent a l'informe realitzat pel cronista oficial de la ciutat i dictamen favorable de l'esmentat informe pel Consell d'Estudis del Patrimoni Històric de Cullera.  
El Consell Tècnic d'Heràldica i Vexil·lologia en la sessió de data 27 d'octubre de 2017, ha emés dictamen favorable a la proposta de la bandera municipal i ha considerat correcta la seua representació gràfica.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de Règim Local de la Comunitat Valenciana, i en els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
Per aquests motius, i fent ús de les atribucions conferides per la legislació vigent, resolc:  
Aprovar la bandera del municipi de Cullera (València), que queda organitzada de la manera següent:  
  
Bandera de proporcions 2:3. De roig carmesí, al centre l'escut municipal amb el seu timbre distintiu.  
L'escut ha d'ocupar les tres cinquenes parts de l'alçària de la bandera, i l'amplària ha de ser proporcional.  
  
Contra aquesta resolució, les persones interessades podran interposar directament el recurs contenciós-administratiu davant de la sala de contenciosa administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, el recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
En el cas que la persona interessada siga una administració pública, no és possible interposar recurs en via administrativa, sense perjuí de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos comptats des de l'endemà de la notificació, o publicació, si és el cas, en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 19 de desembre de 2017.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.